Diari Oficial de la Generalitat Valenciana


Sumari del DOGV 7909, del 03-11-2016 (2016/8679)

DECRET 160/2016, de 28 d'octubre, del Consell, pel qual se separa i es designa vocal del Consell d'Administració de l'Autoritat Portuària de Castelló.
------------------------------------------------------------------------------------------------------------------------------------------------------

### Dades del document

Número de DOGV
:   7909

Data del DOGV
:   03-11-2016

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2016/8679


Data del document
:   28-10-2016

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Decret

Anàlisi jurídica

 Descriptors 

:   * Conselleria d'Habitatge, Obres Públiques i Vertebració del Territori
    * Castelló de la Plana
    * instal·lació portuària

DECRET 160/2016, de 28 d'octubre, del Consell, pel qual se separa i es designa vocal del Consell d'Administració de l'Autoritat Portuària de Castelló. [2016/8679]  
D'acord amb l'article 30.1.c del Text Refós de la Llei de Ports de l'Estat i de la Marina Mercant, aprovat pel Reial Decret Legislatiu 2/2011, de 5 de setembre, i els articles 1, 2 i 3 del Decret 167/2010, de 15 d'octubre, del Consell, pel qual es determina la composició dels consells d'administració de les autoritats portuàries d'Alacant, Castelló i València, aquests consells estaran formats, respectivament, per la Presidència de l'entitat, la Capitania Marítima i 13 vocalies.  
  
L'apartat 2 de l'article 30 del text refós esmentat estableix que la designació de les persones titulars de les vocalies s'haurà de fer necessàriament a proposta de les administracions públiques, entitats i organismes representats en el Consell d'Administració. Així mateix, indica que la separació i el nomenament de les persones titulars de les vocalies dels consells d'administració de les autoritats portuàries serà acordat per l'òrgan competent de la comunitat autònoma, a proposta de les organitzacions, organismes i entitats a què aquells representen.  
  
En l'àmbit de la Comunitat Valenciana correspon al Consell la competència per a acordar la separació i designació d'aquestes vocalies, d'acord amb l'article 17.b de la Llei 5/1983, de 30 de desembre, del Consell.  
Mitjançant Decret 128/2015, de 28 d'agost, del Consell, pel qual se separa i es designa la Presidència de les autoritats portuàries d'Alacant i Castelló i se separen i es designen vocalies dels consells d'administració de les entitats mencionades, es va designar Enric Nomdedéu Biosca com a vocal del Consell d'Administració de l'Autoritat Portuària de Castelló, en representació de l'Ajuntament de Castelló de la Plana.  
  
Per a la seua substitució la Junta de Govern Local de l'Ajuntament de Castelló de la Plana ha adoptat l'acord de data 14 d'octubre de 2016 pel qual es proposa el cessament d'Enric Nomdedéu Biosca i la designació d'Alicia Brancal Mas, com a vocal del Consell d'Administració de l'Autoritat Portuària de Castelló en representació de l'Ajuntament de Castelló de la Plana.  
Per això, de conformitat amb el que estableixen els articles 17.b, 18.f, 28.c, 31 i 33 de la Llei 5/1983, de 30 de desembre, del Consell, a proposta de la consellera d'Habitatge, Obres Públiques i Vertebració del Territori i amb la deliberació prèvia del Consell, en la reunió del dia 28 d'octubre de 2016,  
  
  
  
DECRETE  
  
  
Article 1  
Separar com a vocal del Consell d'Administració de l'Autoritat Portuària de Castelló Enric Nomdedéu Biosca, en representació de l'Ajuntament de Castelló de la Plana.  
  
Article 2  
Designar com a vocal del Consell d'Administració de l'Autoritat Portuària de Castelló Alicia Brancal Mas, en representació de l'Ajuntament de Castelló de la Plana.  
  
  
  
DISPOSICIÓ FINAL  
  
  
Única  
1. El que disposa l'article 1 d'aquest decret tindrà efectes des del dia de la publicació en el Diari Oficial de la Generalitat Valenciana.  
2. El que disposa l'article 2 d'aquest decret tindrà efectes des de l'endemà de la publicació en el Diari Oficial de la Generalitat Valenciana.  
  
València, 28 d'octubre de 2016  
  
El president de la Generalitat,  
XIMO PUIG I FERRER  
  
La consellera d'Habitatge,   
Obres Públiques i Vertebració del Territori,  
MARÍA JOSÉ SALVADOR RUBERT